CELEX: 31983D0374
Language: el
Date: 1983-07-19 00:00:00
Title: 83/374/ΕΟΚ: Απόφαση της Επιτροπής της 19ης Ιουλίου 1983 περί χορηγήσεως αδείας στην Ιταλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής ορισμένων τρίτων χωρών, τα οποία τίθενται σε ελεύθερη κυκλοφορία στην Κοινότητα (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0374

83/374/ΕΟΚ: Απόφαση της Επιτροπής της 19ης Ιουλίου 1983 περί χορηγήσεως αδείας στην Ιταλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής ορισμένων τρίτων χωρών, τα οποία τίθενται σε ελεύθερη κυκλοφορία στην Κοινότητα (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 218 της 09/08/1983 σ. 0014 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιουλίου 1983  περί χορηγήσεως αδείας στην Ιταλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής ορισμένων τρίτων χωρών, τα οποία τίθενται σε ελεύθερη κυκλοφορία στην Κοινότητα  (Το κείμενο στην ιταλική γλώσσα είναι το μόνο αυθεντικό)  (83/374/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 83/326/ΕΟΚ της 28ης Ιουνίου 1983 (2), η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη μέχρι τις 30 Ιουνίου 1985·  ότι, στις 24 Ιουνίου και στις 5 Ιουλίου 1983, η κυβέρνηση της Ιταλίας υπέβαλε πρόσθετες αιτήσεις, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών φυσικού μελιού της κλάσεως 04.06 του Κοινού Δασμολογίου και των φωτογραφικών και κινηματογραφικών ταινιών ευαισθήτων, μη εκτεθειμένων εις το φως (παρθένοι), διάτρητοι ή μη, εις κυλίνδρους ή λωρίδας: δια πολυχρώμους εικόνας των διακρίσεων 37.02 ex Α ΙΙ και ex Β IV του Κοινού Δασμολογίου, καταγωγής τρίτων χωρών, και τα οποία ευρίσκονται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Ιταλίας προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 83/326/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στην Ιταλία να υποβάλει τις εισαγωγές της σε ενδοκοινοτική επίβλεψη ως τις 30 Ιουνίου 1985,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στην Ιταλική Δημοκρατία να προβεί, ως τις 30 Ιουνίου 1985, σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 19 Ιουλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 175 της 30. 6. 1983, σ. 1.  ΠΑΡΑΡΤΗΜΑ  Λοιπά προϊόντα  1.2.3.4 //   //   //   //   // Κλάση του  Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Χώρα προελεύσεως   //   //   //   //   // 04.06  // 04.06.00  // Μέλι φυσικόν  // Ουγγαρία  //   //   //   //   // 37.02 ex Α ΙΙ  και  ex Β IV  // 37.02-31, 35, 41, 43, 92  // Φωτογραφικαί και κινηματογραφικαί ταινίαι ευαίσθητοι, μη εκτεθείσαι εις το φως (παρθένοι), διάτρητοι ή μη εις κυλίνδρους ή λωρίδας: δια πολυχρώμους εικόνας  // Ιαπωνία  //   //   //   //